tomron87/hebrew-wikipedia-sentences-corpus huggingface dataset:
במהלך 2015 הגיש איל גולן תביעת לשון הרע כנגד ברמן, קיסוס ורדיו אקו 99 FM בשל אמירותיהם של השדרנים בנוגע לפרשת משחקי חברה אשר במסגרתה גולן ואחרים נחשדו בניצול מיני של קטינות ובמסגרתה דני ביטון, אביו של גולן הורשע בסרסור בקטינות ונגזרו עליו שנתיים בכלא בשל כך.
לאחר הגשת התביעה גולן הגיע לפשרה מחוץ לבית המשפט עם ברמן וקיסוס אך בעקבות דבריהם של השדרנים בתוכניתם על כך שהתביעה נגדם נמשכה החליט גולן בקשה לבית המשפט להפוך את ביטול התביעה.
פנייתו של גולן נדחתה על בית המשפט והוא חויב בתשלום הוצאות משפט לנתבעים.
ב-5 בפברואר 2023, לאחר 20 שנה, הודיעו הצמד על סיום התוכנית במאי 2023.
התוכנית האחרונה שודרה ב־4 במאי 2023. החל מ-7 במאי החל ברמן לשדר באותה משבצת שידור בתחנה תוכנית בוקר חדשה, בשם "בוקר חדש", לצד תם אהרון ואביה פרחי.
לפי נתוני סקר TGI, בסוף 2015, עמדו נתוני ההאזנה של התוכנית על כ-270,000 מדי יום.
בחצי הראשון של 2017 האזינו לתוכנית 248,000 אנשים.
בחצי השני של אותה שנה האזינו לה 270,000 מדי בוקר.
בחצי הראשון 2018 משכה התוכנית 295,000 מאזינים.
זו הייתה תוכנית הבוקר בעלת אחוזי ההאזנה הגבוהים ביותר ברדיו האזורי בישראל.
בכל תוכנית 4 מאזינים (2 מאזינים בכל שעה) עלו לשידור על מנת לספר סיפור שעוסק בנושא כלשהו המנוסח כשאלה שאותה הגדירו המגישים בראשית התוכנית (למשל: "כיצד נפצעתם בצורה מוזרה?" או "למה אתם לא מעוניינים ללכת לארוחת החג השנה?").
לעיתים פינה זו לא התקיימה ובמקומה התבקשו המאזינים המעוניינים בכך לעלות לשידור במסגרת משחק חידון משתנה.
במקרים אלו לעיתים התחרו מספר מאזינים על הפרס הכספי.
הפרסים בפינה מומנו לרוב באמצעות תוכן שיווקי.
שליחת מסרונים או תגובות בפייסבוק
בכל יום, לאחר אחד הדיונים שהתקיימו בתוכנית ביקשו המגישים מהמאזינים לשלוח דוגמאות כתובות או תמונות בנושא שקשור לדיון בתוכנית.
המאיזינים התבקשו לרוב לשלוח את תגובותיהם ב-SMS (ובהמשך כהודעות בוואטסאפ), ולעיתים כתגובה לפוסט שהועלה לדף הפייסבוק של התוכנית.
בנוסף לדף הפייסבוק הרשמי פעלה במקביל גם קבוצה של מאזיני התוכנית ברשת החברתית, שהמשיכה להיות פעילה גם לאחר ירידת התוכנית מהאוויר.
עם הבשורה על הירידה הצפויה של התוכנית התגבשה גם קבוצת וואטסאפ של המאזינים האדוקים, שאף הפתיעו את ברמן וקיסוס בימי השידור האחרונים מחוץ לאולפן התחנה עם מתנות מותאמות אישית לכל אחד מהם.
קבוצת הוואטסאפ שזכתה לכינוי "רק 300?!" (תגובתו של ברמן כשנודע לו כמה חברים יש בקבוצה בשבוע הפעילות הראשון שלה) ממשיכה גם היא להיות פעילה לאחר סיום התוכנית.
באוגוסט 2019 נחנכה פינה קבועה ששודרה בסוף התוכנית, במסגרתה המגישים משחקים "21 שאלות" עם מאזין או מאזינה.
במהלך המשחק על המתחרה לזהות דמות, הקשורה לרוב לאירועי השבוע, באמצעות שאילת 21 "שאלות כן/לא".
למאזין המתחרה ניתנים שני רמזים - האחד רמז ציטוט שנאמר על ידי הדמות בעבר, השני רמז שיר שקשור אל הדמות בדרך כלשהי.
לרשות המאזין שתי דקות לנחש את הדמות, ובעשר השניות האחרונות הוא זכאי לקבל חצי דקה נוספת היה והצליח לשאול שאלה שהתשובה עליה היא "כן".
על מנת לעלות לשידור ולהתחרות יש לענות נכונה באמצעות SMS על שאלה שעוסקת באחד מתכני התוכנית של אותו היום.
הפינה נושאת פרס כספי שנצבר ליום המחרת אם המאזין לא הצליח לזהות את הדמות.
פתטלפי - המגישים זיהו ידוענים שמפרסמים תמונות, לרוב תמונות סלפי, שמוצגות כרגע ספונטני, אך בפועל הן תוכננו מראש ונועדו לפאר את המצטלמים.
FTB (פרגון טל ברמן) – כאשר ברמן החמיא לפרסומת מסוימת במסגרת הפינה "דבר המפרסם".
– "אפליקציית" הסדין החשמלי הפיקטיבית של אביעד קיסוס, שבאמצעותה ניתן להדליק את הסדין החשמלי דרך המכשיר החכם.
וידאוטלפי – סרטון פתטלפי, ולא תמונה.
המושג הוטבע לראשונה לאחר פרסום סרטון בו חבר הכנסת לשעבר ינון מגל מתאמן במטווח.
טרנינג דיי – ב-18 בינואר 2018 הכריזו המגישים על ימי ראשון כימים בהם מותר ואף רצוי להגיע למקומות עבודה ולצאת מהבית באופן כללי לבושים במכנס טרנינג.
כצידוק ללבישת מכנסי האימון, הציע קיסוס למאזינים לספר במקום העבודה שלבישת מכנסי האימון הם למעשה אקט טקסי של הכת וכי המגישים הם "המנהיגים הרוחניים של הבורגנות החילונית".
שוּל - כינוי לאישה ישראלית סטריאוטיפית בשנות ה-50 לחייה (על משקל קארן).
האישה הטובה (חגית גינזבורג) – פינת הטלוויזיה של התוכנית, שהיא גם פינת משחק.
בפינה זו המגישים קיבלו 3 ציטוטים ששודרו בטלוויזיה בשבוע האחרון, והיו צריכים לנחש את זהות המצוטטים.
דבר המפרסם (גולן נוחיאן) – פינה שסיקרה פרסומות חדשות בטלוויזיה, ברדיו ובשאר מדיות הפרסום.
באמא שלך (עינת נתן) – פינת ההורות של התוכנית.
השמוליגרף (גלי אבידן) – משחק בו המגישים נשאלו בכל שבוע מספר שאלות אישיות סביב נושא אקטואלי, ובהתאם למה שענו קיבלו תוצאה משעשעת.
סירייסלי - פינה בה המגישים ראיינו איש מקצוע או אדם בעל אג'נדה מתחומים רוחניים או יוצאי דופן, כגון אדם המטפל באמצעות תחקור גלגול נשמות או אדם המאמין שכדור הארץ שטוח.
לרוב הפינה נפתחה בראיון ולאחריו מתחו המגישים ביקורת, באופן קומי, אודות המרואיין ואמונתו.
פופ טארטס (אפי טריגר) – פינת סיקור של חדשות מתחום הטלוויזיה והקולנוע, בעלת שם זהה לבלוג של טריגר.
מועדון ארוחת הבוקר (לימור לניאדו תירוש) – פינת האוכל של התוכנית, בה לניאדו תירוש הציגה מתכונים.
המתכונים התפרסמו גם בדף הפייסבוק של התוכנית.
אנטי סוציאלי (עידו כהן, איתי מרקסון, מיכל כספי) – פינת משחק בה טל ואביעד קיבלו 3 סטטוסים מהרשתות חברתיות והיו צריכים לנחש מיהו הידוען שפרסם אותם.
שיחה עם אביה פרחי מ-MTV ישראל, בה היא סיקרה מדי שבוע טרנד או אירוע מוזיקלי עולמי או מקומי משמעותי.
אוי דוידוביץ' (שרון דוידוביץ') – פינת הספורט שסקרה את אירועי הספורט השבועיים בישראל ובעולם.
היה או לא היה (עדן יואל, צליל הופמן, משה טצת, ליאורה גולדנברג שטרן ואחרים) – טריווית רכילות שבמהלכו כל אחד מהמגישים היה צריך לנחש מהי כותרת הרכילות השקרית מתוך 4 שהוצגו על ידי המגיש/ה.
נחש מה לובש – פינה בה המגישים שוחחו עם ידוען והיו צריכים לנחש מה הוא לבש בזמן השיחה.
החיפוש – פינה בה המגישים העלו לשידור ידוען ושוחחו עמו על ההשלמות האוטומטיות שמופיעות בעת חיפוש שמו בגוגל.
המאסטרו (אמיר צוויבן) - חידון מוזיקלי בו היו צריכים טל ואביעד לזהות שירים שניגן צוויבן באולפן, ולמצוא את המכנה המשותף ביניהם.
אנשי השנה בתחום הרדיו (2003)
תוכנית הרדיו הטובה ביותר (כנס העיתונות באילת, 2013)
הבורחים היא סדרת רשת אמריקאית המבוססת על חוברות הקומיקס של מארוול, "Runaways" שהופקה עבור הולו, על ידי היוצרים והתסריטאים ג'וש שוורץ וסטפני סאבאג'.
הסדרה, כמו עוד מספר סדרות שהופקו על ידי אולפני מארוול, מהווה חלק מהיקום הקולנועי של מארוול.
במקור, אולפני מארוול החלו לעבוד על הפקת סרט שבוסס על "הבורחים" במאי 2008, אך בעקבות ההצלחה של "הנוקמים", הפקת הסרט בוטלה ב-2013. באוגוסט 2016, חטיבת הטלוויזיה של מארוול הודיעה כי Hulu הזמינה פיילוט לסדרה על "הבורחים", שנכתב על ידי ג'וש שוורץ וסטפני סאבאג'.
בפברואר 2017, נחשפו הליהוקים לחברי קבוצת "הבורחים" ו"להקת האריות" וצילומי הסדרה החלו בלוס אנג'לס.
במאי 2017, "הולו" הזמינה באופן רשמי את הסדרה.
בכורת הסדרה נערכה בלוס אנג'לס ב-16 בנובמבר 2017, והיא עלתה לראשונה לשידור ב-21 נובמבר 2017. עונתה הראשונה של הסדרה כוללת 10 פרקים.
ב-11 בינואר 2018 הסדרה חודשה לעונה שנייה שעלתה לשידור ב-21 בדצמבר 2018 וכללה 13 פרקים.
ב-24 במרץ 2019 הסדרה חודשה לעונה שלישית בת 10 פרקים, שעלתה לשידור ב-13 בדצמבר 2019.
בישראל, הסדרה שודרה ב-HOT ובסלקום tv.
שישה חברי ילדות, שהזמן ומותה של אחת מבנות קבוצתם הרחיקו ביניהם, מגלים באופן מקרי שהוריהם משתייכים לארגון פשע הנקרא "להקת האריות" ("Pride"), והם נאלצים לאחד כוחות על מנת לעצור את תוכניותיהם של הוריהם הנבלים.
רנזי פליז - אלכס ויילדר: נער חנון במבלה את זמנו במשחקי מחשב.
אלכס הוא היחיד בחבורה ללא כוחות, אך הוא מפצה על כך בתכנוני אסטרטגיות והפגנת כישורי מנהיגות.
במהלך העונה השלישית נתקע במימד האפל והורג את אימו.
ליריקה אוקאנו - ניקו מינורו: נערה מרדנית גותית בעלת היכולת לשלוט בקסמים וכישופים, אחותה איימי נהרגה כשהייתה צעירה.
במהלך העונה השנייה מכירה את מורגן לה פיי.
וירג'יניה גרדנר - קרולינה דין: נערה חוצנית בעלת היכולת לעוף ולהפעיל אנרגיה סולארית.
על מנת לעטות מראה אנושי, קרולינה נאלצת לענוד צמיד מכושף.
מאוהבת בניקו והן ביחד בהמשך הסדרה.
אריאלה ברר - גרטרוד "גרט" יורקס: נערה אינטליגנטית וסרקסטית הדוגלת בסוציאליזם בעלת קשר טלפתי לאולד לייס, דינוזאור מחמד שירשה מהוריה.
מתה בעונה השלישית וחוזרת בפרק האחרון כתוצאה ממסע בזמן.
גרג סולקין - צ'ייס סטיין: נער פופולרי ושחקן לקרוס בתיכון המקומי.
על אף שלרוב הוא נראה כבעל מנת משכל נמוכה, צ'ייס הוא למעשה גאון בעל מנת משכל גבוהה והוא אף אחראי לבניית הגאדג'טים המשמשים את הקבוצה.
לאחר שגרט מתה מקדיש את חייו למסע בזמן בשביל לחזור בזמן ולהחזיר את גרט, הגרסה שלו מהעתיד מתה.
אלגרה אקוסטה - מולי הרננדז: הנערה הצעירה ביותר והכי האידיאליסטית והחיובית בקבוצה, אשר מגלה שהיא למעשה מוטאנטית שכוחה מופעל כשחושיה חשים בסכנה ולאחר כמה זמן לומדת לשלוט בהם.
הוריה מתו לפני תחילת הסדרה.
אנג'ל פרקר - קתרין ויילדר: אמו של אלכס ועורכת דין מצליחה.
מתה בסוף העונה השנייה וחוזרת במהלך העונה השלישית במימד האפל.
ריאן סאנדס - ג'פרי ויילדר: אביו של אלכס ואיש עסקים עצמאי ומצליח.
לאחר שקתרין מתה נהיה ביחד עם תמר.
אנני ורשינג - לסלי דין: אמה של קרולינה ואחת ממקימי הכת הדתית "כנסיית הגיבורים".
במהלך העונה השנייה נכנסת להריון.
קיפ פארדו - פרנק דין: אביה של קרולינה ושחקן מפורסם לשעבר שנאבק להחיות את הקריירה שלו.
פרנק הוא היחיד מבין ההורים שאינו חבר בארגון.
אבר קרדין - ג'נט סטיין: אמו של צ'ייס.
בעלת מנת משכל גבוהה וחברה בוועד ההורים של התיכון המקומי.
מתה בעונה השלישית והופכת להיות חלק מהאלגוריתם.
ג'יימס מארסטרס - ויקטור שטיין: אביו של צ'ייס וגאון הנדסי.
במהלך העונה השנייה ג'ונה משתלט עליו.
בריג'יד בראנאג - סטייסי יורקס: אמה של גרטרוד ומדענית שמתמחה בביו-הנדסה.
קווין וייזמן - דייל יורקס: אביה של גרטרוד ומדען שמתמחה בביו-הנדסה.
בריטני אישיבאשי - טינה מינורו: אמה של ניקו ומעצבת גרפית מבריקה שמתוארת כפרפקציוניסטית חסרת מעצורים.
ג'יימס יאגאשי - רוברט מינורו: אביה של ניקו, מורגן הרגה אותו במהלך העונה השלישית.
דניאל קמפבל - אייפל: נערה הלומדת באקדמיית אטלס המתנשאת על קרולינה.
ג'וליאן מקמהון - ג'ונה: אביה הביולוגי של קרולינה, המנהיג את קבוצת האריות.
משתלט על ויקטור במהלך העונה השנייה לאחר שניקו הרגה את הגוף המארח שלו.
אולד לייס - דיינוניכוס מהונדס גנטית מהמאה ה-87 שחולק קשר טלפתי עם גרטרוד יורקס.
על מנת ליצור את דמותו של אולד לייס, נדרשו שישה מפעילים על מנת להפעיל בובה בגודל טבעי, כולל מפעיל ששאב אוויר דרך הבובה על מנת לדמות את נשימתו של אולד לייס.
זאיין אמורי - ברנדון, חבר בקבוצת הלקרוס של צ'ייס.
טימותי גראנדרוס - לוקאס, חבר בקבוצת הלקרוס של צ'ייס
ניקול וולף - דסטיני גונזלס, אישה צעירה שמצטרפת ל"כנסיית הגיבורים", אך לאחר מכן מועלה כקרבן בטקס של "להקת האריות".
חוזרת במהלך העונה השלישית כחלק מסיוט של קרולינה במימד האפל.
פטרישיה לנץ - אאורה, חברה ב"כנסיית הגיבורים" שמשרתת את משפחת דין.
הת'ר אולט - פרנסס, חברה ב"כנסיית הגיבורים" שמשרתת את משפחת דין.
דה ווהן ניקסון - דאריוס דייוויס, מכר ותיק של ג'פרי, שנוטר לו טינה.
במהלך העונה השנייה מתחבר עם אלכס ועוזר לג'פרי להחזירו.
חוזר בעונה השלישית במימד האפל.
קודי מאיו - ווהן, עוזרה וסגנה של לסלי דין בניהול "כנסיית הגיבורים".
נתן דייוויס ג'וניור - אנדרה, מכר של דאריוס המועלה כקרבן בטקס של "להקת האריות".
אלכס פרננדז - פלורנס, סגן במשטרת לוס אנג'לס העובד עבור "להקת האריות".
ריאן דום - אלפונה, מאמן קבוצת הלקרוס של צ'ייס.
אמנדה סוק - איימי מינורו, אחותה של ניקו ובתם של רוברט וטינה, שמתה לפני תחילת הסדרה.
כרמן סרנו - אליס הרננדז, אמה של מולי וחברה לשעבר ב"להקת האריות", שמתה בשריפה לפני תחילת הסדרה.
חוזרת במימד האפל במהלך העונה השלישית.
ולדימיר קאמאניו - ג'ין הרננדז, אביה של מולי וחבר לשעבר ב"להקת האריות", שמת בשריפה לפני תחילת הסדרה.
חוזר במימד האפל במהלך העונה השלישית.
מורגן לה פיי - מכשפה חזקה מהממד האפל המתחברת עם ניקו.
הורגת את גרט בסוף העונה השלישית.
יאן לואיס קסטלנוס - טופר
ווהן נשכר לכתוב תסריט עבור סרט לאולפני מארוול, שיתבסס על חוברות הקומיקס שכתב.
באפריל 2010, אולפני מארוול שכרו את הבמאי פיטר סולט למלאכת הבימוי, וחודש לאחר מכן התסריטאי דרו פירס נשכר על מנת לכתוב תסריט חדש לסרט.
לאחר מכן, פיתוח הסרט נדחה לאוקטובר הבא, ופירס הסביר בספטמבר 2013, כי הסרט הוקפא בשל ההצלחה הגדולה של "הנוקמים", וכנראה שהפקת הסרט תידחה עד לפיתוח השלב השלישי של היקום הקולנועי של מארוול.
באוקטובר 2014, לאחר שאולפני מארוול הכריזו על הסרטים שיכללו בשלב השלישי של היקום הקולנועי שלה, אך ללא שום אזכור לסרט שיתבסס על ה-"Runaways", נשיא אולפני מארוול, קווין פייגי, אמר שהפרויקט הוא "עדיין תסריט מדהים שקיים בכספת של התסריטים שלנו...
בדיונים על הפרויקטים הטלוויזיוניים והקולנועיים העתידיים שלנו, אנחנו תמיד מדברים על הפרויקט הזה...
אבל אנחנו לא יכולים לעשות את כל הפרויקטים."
חטיבת הטלוויזיה של מארוול חיכו למפיקים הנכונים עבור הפרויקט לפני שהתקדמו לשלב הפיתוח של הפרויקט.
ג'וש שוורץ וסטפני סאבאג', שלחברה שלהם, "Fake Empire Productions", הייתה עסקה כוללת עם אולפני ABC, העלו את נושא פיתוח הקומיקס לסדרת טלוויזיה במהלך פגישה כללית עם האולפנים, ובאוגוסט 2016, הצמד בילה שנה במשא ומתן עם אולפני מארוול על הפיכת הפרויקט המבוסס על ה-"Runaways" לסדרת טלוויזיה.
באותו חודש, חטיבת הטלוויזיה של מארוול, אולפני ABC, ו-"Fake Empire Productions", יחד עם רשת הזרמת המדיה "הולו" הכריזו על הפרויקט "Marvel's Runaways".
המפיק בפועל, ג'ף לואב, חש שזה פשוט מאליו לתת ל"הולו" את הפרויקט מאשר על פני הרשתות האחרות שבהן אולפני מארוול כבר פועלת, מפני שצוות ההפקה היה נרגש מאוד מהאפשרות להצטרף לרשת שהייתה צעירה וצמחה באותה הדרך כמו נטפליקס.
לדברי לוב, זה הרגיש כאילו הם נמצאים במקום הנכון ובזמן הנכון עם סדרת הטלוויזיה המתאימה.
בנוסף, לואב וחטיבת הטלוויזיה של מארוול התרשמו מההצלחה הקריטית לה זכתה הסדרה "סיפורה של שפחה" ששודרה ברשת "הולו", מה שהצדיק בעיניהם עוד יותר את ההחלטה לתת ל"הולו" את הפרויקט.
שוורץ וסבאג' כתבו את התסריט עבור הפיילוט, והם משמשים כמפיקים של הסדרה וכן כמפיקים בפועל לצידם של לוב וג'ים צ'ורי.
למשך זמן רב, שוורץ היה מעריץ של הקומיקס "Runaways", וכשהוא סיפר לסאבאג' על הקומיקס הוא אמר ש"כאשר אתה נער, הכל מרגיש כמו חיים ומוות, והסיכונים בסיפור הזה - באמת הרגישו ככה." לוב תיאר את הסדרה כגרסת "האו.
סי" של היקום הקולנועי של מארוול, מה ששוורץ הסביר מאוחר יותר שהכוונה ל"טיפול בבעיות של בני נוער כשל מבוגרים" ושלסדרה יש תחושה אמיתית ואותנטית לגבי חוויות הנעורים.
לוב אף ציין כי הסדרה תעסוק בסוגיות פוליטיות מודרניות באומרו: "אנחנו בתקופה בה הסמכותיות של דמויות המשמשות כמודל לחיקוי מוטלת בספק, וזה סיפור שבו בני נוער נמצאים בגיל שבו הם רואים את הוריהם כאנושיים ומלאי פגמים.
רק בגלל שמישהו אחראי, זה לא אומר שהוא פועל נכון." המפיקים ציינו כי הסדרה תחקור גם את נקודת המבט של ההורים, כאשר הפיילוט מספר את הסיפור מנקודת מבטם של הנערים, והפרק השני מציג את אותו סיפור מנקודת המבט של הוריהם, ואילו שתי נקודות המבט יתמזגו באמצע העונה הראשונה.
שוורץ השווה את הטון של הסדרה לזה של הקומיקס עליו היא מבוססת, ואמר שהרבה מהטון שווהן השתמש בו במהלך כתיבת הקומיקס חופף עם הטונים שהוא וסאבאג' אהבו להציג במהלך העבודה על הסדרה.
השניים היו נרגשים מהיד החופשית שניתנה להם על ידי רשת "הולו", להבדיל מהרשתות האחרות שהם היו רגילים לעבוד איתם - למשל, אפשור לילדים להישבע במהלך העלילה, אורכי פרקים שלא הוגדרו מראש, והיכולת לחקור את סיפור מנקודת מבטם של ההורים.
שוורץ תיאר את הסדרה כסיפור על גיל העמידה ודרמה משפחתית, תוך כדי התמקדות בדמויות פשוטות וללא כוחות על שיכולות להניע את העלילה לפרקי זמן ארוכים במהלך הסדרה.
בפברואר 2017, אולפני מארוול הכריזו על ליהוקם של רנזי פליז כאלכס ויילדר, ליריקה אוקאנו כניקו מינורו, וירג'יניה גרדנר כקרולינה דין, אריאלה ברר כגרטרוד יורקס, גרג סולקין כצ'ייס סטיין, אלגרה אקוסטה כמולי הרננדז - חברי קבוצת "הבורחים".
המפיק ג'ף לוב שיבח את בחירת המפיקים בבמאי פטריק ראש לתפקיד בימוי הסדרה והסביר כי כל השחקנים הראשיים היו הבחירה המועדפת של המפיקים לדמויות הנערים וההורים.
באוגוסט 2017, ג'וליאן מקמהון לוהק לתפקיד משני בדמותו של ג'ונה.
צילומי הפיילוט החלו ב-10 בפברואר 2017, בלוס אנג'לס, תחת הכותרת "Rugrats", והסתיימו ב-3 במרץ.
הבמאי ברט מורגן זכה ליד חופשית מאולפני מארוול ורשת "הולו" בביסוס מראה הסדרה ואפיונה בפרק הראשון, ורצה ליצור לסדרה תחושה אותנטית.
מורגן רצה להבדיל בין עולמם המחוספס והמוצק יותר של "הבורחים" לבין עולמם הסגנוני יותר של "להקת האריות", והרגיש שניתן לחקור יותר על עולמם של "להקת האריות" עם התקדמות בסדרה, אך לא זכה לביים פרקים נוספים בעונה.
בעקבות השלמת הפיילוט של הסדרה, היה חשש בקרב צוות ההפקה ואנשי הצוות כי שביתת הסופרים העתידה לקרות תמנע מהפקת הסדרה להתקדם.
עם זאת, השביתה לא קרה, וצילומי שאר העונה החלו בסוף יוני, שוב בלוס אנג'לס והסתיימו ב-21 באוקטובר.
המלחין סידהארטה קוסלה נשכר על ידי צוות ההפקה להלחין את הפסקול עבור הסדרה.
קוסלה תיאר את הפסקול של הסדרה כ"מסונתז לחלוטין", דבר שהושג באמצעות שימוש בסינתיסייזרים אנלוגיים משנת 1980, במיוחד באמצעות שימוש במכשיר "רונלד ג'ונו-60" ובסינתיסייזרים של "Oberheim Electronics".
קוסלה השווה את התחושה האלטרנטיבית של הפסקול שלו לשל להקת "דפש מוד", וציין כי בפסקול יש אלמנט של מרדנות, כך עבורו פנייה לגישה של יציאה מהקופסה וחוסר מסורתיות, הרגיש עבורו כמשהו טבעי עבור הפסקול.
המלחין אלכס פאטסאבאס, שעבד עם שוורץ וסאבאג' על סדרות אחרות של השניים, שימש כמפקח מוזיקלי עבור הפסקול.
קשר ליקום הקולנועי של מארוול
לוב אישר ביולי 2017 כי הסדרה תהיה חלק מ-MCU (היקום הקולנועי של מארוול), אך עם זאת, הדמויות בסדרה לא יהיו מושפעים או מודאגים מפעולותיהם של "הנוקמים", ושאל לצורך הדגמה: "האם אתה עוקב אחרי איירון מן [במדיה החברתית] או אחרי אחרי מישהו בגילך?
העובדה שהם מצאו זה את זה והם עוברים את התעלומה הזאת יחד כרגע זה מה שמדאיג אותנו, לא מה שקפטן אמריקה עושה." צופי הסדרה החשיבו את הקשר שלה ל-MCU כ"רופף", שכן הוא אפשר להם למקם את הסדרה ביקום שבו כבר קיימים גיבורי-על ולפיכך לא היה צורך בהסברים מיותרים לקהל.
שוורץ הצהיר שהם היו מסוגלים לספר את הסיפור שהם רצו לספר באופן עצמאי בנפרד משאר הסיפורים אחרים של מארוול שקיימים כבר.
לוב הוסיף כי לא היו שום תוכניות לקיים אירועי קרוס-אובר עם סדרות אחרות של מארוול, כמו "גלימה ופגיון" או "הלוחמים החדשים" שישודרו ברשת "Freeform", מכיוון שאולפני מארוול רצו שהסדרה תמצא את מקומה לפני שיחברו אותה לאלמנטים אחרים של היקום.
בעונה השלישית נערך קרוסאובר ראשון ויחיד בין הסדרה לבין "גלימה ופגיון".
הסדרה עלתה לראשונה לשידור ב"הולו" ב-21 בנובמבר 2017 ועונתה הראשונה, שכוללת 10 פרקים, עתידה לסיים את שידוריה ב-9 בינואר 2018. בקנדה, הסדרה עלתה לשידור ברשת "Showcase" ב-22 בנובמבר 2017. בישראל, הסדרה עלתה לשידור תחת קידומה והפצתה של חברת הכבלים "HOT" ב-5 בינואר 2018, בערוץ HOT3 וב-HOT VOD.
המפיקים שוורץ וסאבאג', יחד עם צוות השחקנים, נכחו בכנס הקומיק-קון, ניו יורק 2017 על מנת לקדם את הסדרה, שם הם חשפו את הטריילר הראשון לסדרה, יחד עם הקרנת הפרק הראשון של העונה.
בכורת הסדרה התקיימה בתיאטרון ברידג' ברווין שבווסטווד, לוס אנג'לס.
הסדרה זכתה לציון 83% עם דירוג ממוצע של 7.63/10 על בסיס 52 ביקורות באתר "Rotten Tomatoes", והקונצנזוס של האתר אמר על הסדרה כי "כשהיא יותר ענקית, יותר מהנה ויותר מאוזנת מהמקור עליה היא מתבססת, 'הבורחים' משיגה דריסת רגל חזקה בז'אנר רווי-יתר".
באתר "Metacritic", הסדרה זכתה לציון של 68 מתוך 100, דבר המציין "ביקורות חיוביות לרוב".
כשהוא בוקר את שני הפרקים הראשונים, ג'וזף שמידט מהאתר "ComicBook.com" שיבח את נאמנותה של הסדרה למקור ובנוסף לכך, גם את השינויים שנעשו בין הסדרה למקור, אשר כללו בין היתר התמקדות רחבה יותר על הוריהם של "הבורחים", וציין לטובה את משחקם של מארסטרס, פארדו וורשנג.
הסדרה זכתה לביקורות חיוביות מהמבקרים - המגזין "ניוזוויק" אמר על הסדרה כי "הדמויות מגוונות, מורכבות ומעוררות השראה", המגזין "אנטרטיינמנט וויקלי" אמר כי הסדרה "משלבת בין דרמת קומיקס והרפתקאות וצרות גיל ההתבגרות, כוחות על וחברות לא שגרתית...
היא לא מושלמת, אבל היא חכמה" והמגזין "אינדיווייר" הצהיר כי הסדרה היא "אחת הסדרות המבטיחות ביותר של 'מארוול' עד כה".
הבור (בבלארוסית: Яма) הוא אתר הנצחה ליהודי מינסק שנספו בשואה.
הוא ניצב בתחומי העיר מינסק, בירת בלארוס, באתר שבו נורו למוות על ידי הגרמנים ב-2 במרץ 1942 (י"ג באדר ה'תש"ב, יום לפני פורים) כ-5,000 יהודים מתוך אלו שהיו כלואים בגטו בעיר.
האתר הוא שקע באדמה, שהיה במקור חשוף וכיום הוא מרוצף בתחתיתו ומדרונותיו מכוסים צמחייה.
בפאתי תחתית הבור, על גבי במה נמוכה, נמצא אובליסק זיכרון מגרניט, שהוצב במקום זה לראשונה בשנת 1947. על גבי האובליסק נחקקה ברוסית וביידיש הכתובת: "זיכרון נצח לזכרם של חמשת אלפים יהודים קדושים שנרצחו על ידי אויביה הרצחניים ביותר של האנושות - הרוצחים הגרמנים הפשיסטים, 2 במרץ 1942".
בשנת 2000 הוצב פסל נוסף באתר ליד גרם מדרגות היורד לתוך השקע.
זהו פסל ארד הנקרא "הדרך האחרונה".
הוא מסמל קבוצה של כ-20 נידונים למוות היורדים אל הבור על מנת להיירות בתוכו.
ביניהם נמצאים אישה בהיריון, ילד וכנר.
הפסל נוצר על ידי האדריכל , שהיה יושב ראש הקהילות היהודיות בבלארוס, ועל ידי הפסלת הישראלית אלזה פולק.
טקסי זיכרון נערכים כמה פעמים בשנה במקום, ב-23 באוקטובר שהוא תאריך חיסול גטו מינסק, וב-2 במרץ.
אתר ההנצחה נפל קרבן בעבר למעשי ונדליזם.
הבורלקים של הוולגה או מושכי הספינות בנהר וולגה הוא ציור בצבעי שמן של הצייר הרוסי איליה רפין שהעבודה עליו נמשכה מ-1870 עד 1873. ביצירה מתוארים אחד עשר גברים המושכים ספינת-משא בנהר הוולגה.
הדמויות השונות נמצאות על סף התמוטטות כתוצאה מהמאמץ וממזג האוויר החם.
באמצעות הציור, רפין הביע ביקורת ברווח הנעשה על ידי שימוש בעבודה לא אנושית.
רוב הדמויות מקבלות בהכנעה את מצבם, מלבד הצעיר במרכז הקבוצה העומד בזקיפות.
רפין הגה את הרעיון לציור בעקבות מסעותיו ברוסיה בצעירותו, כשפגש אנשים בעבודות פיזיות קשות.
יצירה זו הביאה לרפין הכרה בין-לאומית וביקורות מהללות על התיאור הריאליסטי בציור.
לאחר השלמת הציור רכש אותו ולדימיר אלכסנדרוביץ' והיא הוצגה ברחבי אירופה.
כיום נחשב הציור אבן דרך באמנות הרוסית וכן כיצירה ייחודית של תנועת הנודדים.
רפין התקבל לאקדמיה לאמנות של סנקט פטרבורג ב-1863. בזמנו, האקדמיה הייתה ידועה בשמרנותה, מה שגרם להרבה סטודנטים שלמדו בה רצון למרוד בדוגמה המקובלת.
רפין תכנן ליצור ניגוד בין עובדים קשיי יום לבין מטיילים, אך עקב סלידתו הגוברת מהחברה הגבוהה הוא החליט להפוך את היצירה לביקורתית יותר.
רפין הגה את הרעיון ליצירה מחופשותיו בוולגה בשנת 1870. הוא יצר כמה סקיצות משמן כשהוא שהה ליד העיר טוליאטי .
בסקיצות מוצגים נהר הוולגה וגוררי הספינות.
רפין גדל בצ'והוייב, והוא היה מודע לקושי ולעוני בחיים הכפריים.
הוא טייל במשך שנתיים, ובטיוליו הוא ראה את הניגוד בין העשירים שהתאכסנו בדאצ'ות לבין האיכרים העניים.
ייצוג העוני והאנשים הפשוטים היה פורץ דרך ואנשי הסירות על הוולגה נחשב לאחת מהיצירות החשובות בנושא מהמאה ה-19, יחד עם קבורה באורנאן ושוברי האבנים של גוסטב קורבה.
הדמויות המתוארות בציור מבוססות על אנשים אמיתיים שרפין פגש במסעותיו.
הוא התקשה למצוא אנשים שידגמנו עבורו לתמונה עקב אמונות תפלות.
אף על פי שהוא צייר רק גברים, בעבודה השתתפו גם נשים.
רפין בחר לצייר אנשים מכל שכבות של מעמד הפועלים.
הוא התיידד במיוחד עם הכומר קנין, שהוכנס לציור כאחד הפועלים בראש השיירה.
בציור מתוארים אחד עשר פועלים המושכים ספינת-משא במעלה הנהר.
הפועלים לובשים סחבות וקשורים לרתמה.
הפועלים נמצאים במצב של הכנעה אך בבירור הם מותשים פיזית מהעבודה.
לא ניכר כי יש מי שמפקח על הפועלים, לפחות לא בציור.
הפועלים משמשים כמרכזה של היצירה, בעוד שהספינה נמצאת בתפקיד משני.
מרחוק ניתן לראות ספינת קיטור, העלולה להעיד שעבודתם המאומצת על הפועלים מיותרת לאור ההתקדמות הטכנולוגית.
נדבך נוסף הוא שדגל רוסיה מופיע מהופך על הספינה הנגררת, מה שמוסיף עוינות נוספת לסיטואציה.
תחושת המצוקה והעייפות מתחזקת כשעוברים מהפועל השמאלי עד לפועל הימני ביותר.
החריג הוא הפועל הצעיר בעל השיער הבהיר.
הוא עומד בזקיפות ביחס לשאר הפועלים, מפנה את מבטו למרחק ומושך את הרתמה כמנסה להשתחרר מהמשימה.
ביצירה מתואר גם החוזק הפיזי של הפועלים, ולא רק את תחושות הייאוש והעייפות.
רפין מציג את הייסורים בציור על ידי הגבות והקמטים במצח של הפועלים.
היה חשוב לצייר להציג את המאמץ והיושרה של העובדים.
רפין ייחס את "מושכי הספינות של הוולגה" כיצירתו הראשונה, והוא הפך למזוהה כאמן המציג אי שוויון בציוריו.
הציור קיבל ביקורות נלהבת כשהוצג לראשונה בתערוכות, ורבים השוו בין התיאור הלא סימפתי של העבודה הקשה לבין הרומנטיזציה ששררה בעת ההיא באמנות הרוסית.
רפין סלל לעצמו את הדרך להצטרף לתנועת הנודדים, תנועת אנטי-אקדמית שצמחה ברוסיה בשנת 1870. התנועה שאפה לא רק לשבור את הכללים של האקדמיה, אלא גם להנגיש יצירות אמנות לקהל הרחב על ידי יצירת סצנות מהחיים היומיומיים.
הבור (בטורקית: Çukur) היא סדרת דרמה ואקשן טורקית בבימויו של סינאן אוזטורק.
עלילת הסדרה מתרחשת בצ'וקור (הבור), שנחשבת לאחת השכונות המסוכנות ביותר באיסטנבול, ואשר נשלטת על ידי משפחת קוצ'ובה.
אף על פי שלמשפחה זו יש קשר הדוק לפשע, למשפחה יש כללים משלה, וביניהם איסור סמים בשכונה.
לפי כלל זה לא ניתן לייצר, להשתמש או למכור תרופות בצ'וקור, עד שיום אחד אדם בשם וארטולו סאאדטין מגיע לשכונה ונחוש בדעתו לשבור את האיסור.
תחילה הוא מנסה לנהל משא ומתן עם אנשי משפחת קוצ'ובה, אך כאשר בקשתו נדחית הוא תוקף את השכונה ואת המשפחה בכל כוחו ורוצח את "קהרמאן" (אחד הבנים של אידריס מנהל השכונה).
בדיוק כשחושב שהוא הצליח להכניע את המשפחה, קורה משהו בלתי צפוי.
מתגלה שהמטפלת בבית משפחת קוצ'ובה היא חברת ילדותו שתמיד אהב ושהוא אחד הבנים של אידריס על ידי בגידה של אידריס בסולטן עם אישה בשם מיהריבאן.
סלים (אחד מהבנים של אידריס) מחליט לבגוד במשפחתו עם וארטולו ולקחת את הבור מידיהם, הוא היה שותף ברצח קהרמאן ופעל מבפנים ועזר לוארטולו לכבוש את הבור.
איש בשם באייקל קם והחליט שרוצה לכבוש את הבור ולקחת את הבור לידיו, הוא מגייס את 2 הבנים שלו (נאזים ואמראח) למשימה שיכבשו את הבור בשמו וכמו כן דואג בעצמו להביס את הבור בדרכים שונות, לדוגמה הרג את "האלה" (עיתונאית מהבור וחברה של עליצ'ו) בזכות צלף.
באייקל תמיד השפיל את נאזים ולא התייחס אליו כבנו והוא מחליט לנקום, בני קוצ'ובה תקפו את באייקל ולאחר מכן באייקל הצליח להתחמק והגיע לידיים של נאזים, נאזים כלא אותו והחליט למכור אותו למאפיה הרוסית שהייתה נגדו ושם הוא הוצא להורג.
אידריס החליט לקום וללכת מהבור עם כל משפחת קוצ'ובה.
יאמאץ' רב מכות עם אמראח וכמעט הרג אותו אך לפתע אמראח אמר ליאמאץ' שחטף את סנה ושאם הוא רוצה שהיא תחיה אז שלא יהרוג אותו, לבסוף יאמאץ' החליט לא להרוג אותו.
הארבעה הצליחו לכבוש את הבור, אמראח ונאזים שתו ביחד לכבוד הניצחון, בזמן שישבו ודיברו אמראח שלף אקדח וירה בנאזים 2 כדורים בבטן ואחד בראש והרג אותו, לאחר מכן קם והלך והתגלה שנאזים שם לו רעל בשתייה ואמראח מת מהרעל לאחר מכן.
וארטולו גילה שאין לו ריגוש בכיבוש הבור ושנקמתו הייתה סתמית וסאאדט (אהבת ילדותו) מבשרת לו שהיא בהיריון ממנו והוא מחליט לקחת את סאאדט ומדט (השותף שלו) וללכת לצריף בטבע וללכת מהבור.
סלים הרגיש בודד ולא יכל להתמודד עם המצפון על מה שעשה והרגיש חרטה גדולה והחליט לשים קץ לחייו ולחתוך ורידים.
הבור נשאר ריק ולפתע מגיעה כנופיה של ילדי רחוב ומשתלטת על הבור, לכנופיה קוראים "הכבשים השחורות", הם משתלטים על אנשי הבור ומאלצים אותם לעבוד עבורם.
מתקיימת חתונה של אקשין (הבת של קהרמאן) וג'לסון (אחד מאנשי הבור) ובשיא החתונה הכבשים השחורות פורצים ויורים בכולם.
הכבשים השחורות הגיעו גם לוארטולו וחטפו את סאאדט מהצריף וירו במדט 4 כדורים, וארטולו לא הצליח להילחם נגדם ולהביס אותם ונשאר שם לבדו.
יאמאץ' ועליצ'ו מגיעים לבית קוצ'ובה החדש באיחור לחתונה וקולטים את כל בני המשפחה מעולפים על הרצפה וספוגים ביריות, שניהם בוכים ומתייסרים על המראות שהם ראו.
המנהלים של הכבשים השחורות הם צ'טו ומאהסון, יש להם משרת ראשי ששמו לאל ויועץ בשם ארסוי.
הכבשים השחורות היא כנופיה של ילדי רחוב שהחליטו להתקבץ ולהיות ביחד וכך להיות עוצמתיים ועשירים, הם מצאו את הבור והחליטו להשתלט שם ולהתמקם שם.
כעבור 3 חודשים יאמאץ' מגיע לבור ומותקף על ידי הכבשים השחורות, הוא מגיע לבית קוצ'ובה וצ'טו מעלף אותו ותולה אותו במגרש הכדורגל של הבור, איש מסתורי בא ומוריד אותו לפני שהכבשים השחורות יחרצו את דינו.
האיש המסתורי מניח את יאמאץ' בבית של ג'ומאלי (הבן הבכור של אידריס שברח מהכלא בדיוק באותו זמן) וג'ומאלי מוצא אותו ומטפל בו בעודו מעולף.
וארטולו זרוק ברחוב ללא מדט וללא סאאדט והופך למסכן, הוא מוצא הומלס ומתיידד איתו, ההומלס עוזר לו ומארח לו חברה.
יאמאץ' מתעורר וקולט שהוא בביתו של ג'ומאלי, הוא יוצא החוצה וכמעט הכבשים השחורות הורגים אותו אך ג'ומאלי בא לעזרה ברגע האחרון ומחסל את המתנקשים.
ג'לסון ואקשין חיים אצל אמא של ג'לסון, אקשין השתגעה מאז החתונה והיא לא בריאה בנפשה, ג'לסון משתדל להתמודד עם זה אך אמא של ג'לסון ואקשין לא מסתדרות ורבות כל הזמן.
כמאל ומטין (2 השומרים הראשיים של קוצ'ובה) חיים בבור תחת שלטון הכבשים השחורות, כמאל עם רעידות בידיים ומטין עם עין אחת, החתונה עשתה להם את הנזקים הללו.
הבורגרים של בוב: הסרט הוא סרט הנפשה קומי מוזיקלי אמריקאי, שמבוסס על הסדרה "ההמבורגרים של בוב" מאת לורן בוצ'ארד, אשר יצא ב-27 במאי 2022 בהפצת אולפני המאה ה-20 לאחר מספר דחיות עקב מגפת הקורונה.
הסרט יצא לאקרנים בישראל ב-2 ביוני 2022 על ידי חברת א.ד.
מטלון, המפיצה את סרטי אולפני המאה ה-20 בארץ.
כמו כן, הסרט נוסף לשירות הסטרימינג דיסני+ ב-13 ביולי באותה שנה.
ג'ון בנג'מין – בוב בלצ'ר
דן מינץ – טינה בלצ'ר
ג'ון רוברטס – לינדה בלצ'ר
קריסטן שאל – לואיז בלצ'ר
יוג'ין מירמן – ג'ין בלצ'ר
הסרט היה צפוי לצאת לאקרנים ב-17 ביולי 2020, אולם לאחר שגיאה הוחלט לדחות את הוצאת הסרט.
בעקבות דחיות של סרטים רבים עקב מגפת הקורונה, הסרט נדחה ל-9 באפריל 2021. ב-22 בינואר 2021 הקרנת הסרט נדחתה למועד לא ידוע.
בוצ'ארד ציין כי הסרט עדיין בהפקה ולא ייצא לאור עד שהקהל יחזור אל בתי הקולנוע.
ב-10 בספטמבר 2021, הכריז בוצ'ארד על תאריך עליית הסרט לאקרנים - 27 במאי 2022.
זהו הסרט המונפש המסורתי הראשון שייצא לאקרנים מחברת וולט דיסני לאחר "פו הדוב" משנת 2011.
הבורוטאוטתיס (שם מדעי: Haboroteuthis) הוא סוג נכחד של רכיכה גדולה שהתקיימה במשך הקרטיקון העליון במימי האוקיינוס השקט שלפני מיליון שנה מזמננו.
סוג זה תואר ב-2015 בידי החוקרים: Kazushige Tanabe, Akihiro Misaki ו-Takao Ubukata, על סמך ממצאים שהתגלו בהוקאידו שביפן.
ממצאיו של היצור שהיה קרוב לדיונונים או דיונוני הרחף המודרניים הכילו זוג של מקורים תחתונים עבים שהזכירו מקורי דיונונים מאותה תקופה, כמו Nanaimoteuthis מוונקובר שבקנדה.
מקורים אלה הגיעו לאורך של 6 ס"מ בקירוב והיו גדולות מאוד.
ככל הנראה בעליהם הגיע לגודל של דיונון ענק או דיונון עצום מודרניים, מאחר שמקוריהם בעלי מידות דומות, כך שאולי ההבורוטאוטתיס הגיע לאורך של כמה מטרים והיה אחד מחסרי החוליות הגדולים ביותר של הקרטיקון, לצד אמוניטים נכחדים.
עם זאת שאר הגוף לא השתמר במאבנים והדעות על כך הם השערות בלבד.
הבוקר שאחרי הייתה קומדיית מצבים אמריקאית שנוצרה על ידי קלאודיה לונו, בכיכובה של שרילין פן.
הסדרה שודרה בשואוטיים במשך שלוש עונות בין השנים 1998 ל-2001 וכללה 55 פרקים בני 22 דקות כל אחד.
מחלקת התאורה של הסדרה הייתה מועמדת לפרס אמי ב-1999. כמו כן הסדרה הייתה מועמדת לפרס אמי במחלקת איפור ועיצוב השיער ב-2000.
הבוקר שאחרי מספרת את סיפורה של בילי פרנק (שרילין פן), שחקנית אופרת סבון מצליחה לשעבר וכיום אלכוהוליסטית שאינה עובדת.
היא מנסה להתפכח ולהפוך לסופרת אבל ממשיכה להיאבק בהרגלים הרסניים.
הסדרה עסקה בעיקר ביחסיה עם השכן שלה לבניין, שגם הוא אלכוהוליסט, דייב פארלי (ג'ונתן פאנר) וכן עם אמה השתלטנית טרודי (לין רדגרייב).
בנוסף משתתפים בסדרה חברים אחרים באלכוהוליסטים אנונימיים.
הסדרה נהגה לתאר סצנות רוויות אלכוהול, סמים וסקס, וירדה משידור עקב רייטינג נמוך.
הסדרה נוצרה על ידי קלאודיה לונו על בסיס סיפורה האישי.
שרילין פן בתור בילי פרנק
לין רדגרייב בתור טרודי פרנק, אמה שלבילי
ג'ונתן פנר בתור דייב פארלי, השכן של בילי
ריין פריור בתור ג'קי גרסיה (עונות 1–2)
רוג'ר אי מוסלי בתפקיד מילטון "מילט" ג'ונסון (עונה 2)
מריו ואן פיבלס בתפקיד מרקוס אדמס (עונה 3)
פול בן ויקטור בתור קרל
קורין בוהרר בתור טיש פרנק
דן פינרטי בתור ג'ו הברמן
טום גאלופ בתפקיד ג'רי פרנק
ריצ'רד לואיס בתור הארב שוורץ
מארק לונוב בתור מקס פרנק
אנה מרצדס בתור אנטוניה המשרתת
בוורלי ד'אנג'לו בתור סידני 'סיד' גיבסון (עונה 2)
טים קארי בתור מרטין קריספ (עונות 2–3)
ג'ק פלוטניק בתור קלארק (עונות 2–3)
רוג'ר דלטרי בתפקיד נובי קלג (עונה 2)
ג'ורג' קאט בתור זאק (עונה 2)
אליזבת לאקי בתור ראקל (עונה 3)
סאלי ריצ'רדסון בתור ננסי אדמס (עונה 3)
ג'ני רוברטסון בתור היילי (עונה 3)
קארן בלק בתור קריסטל גרסיה
לאנה פרייה בתור האחות לורנה
רון גלאס בתור אביו של מרקוס
בוורלי ד'אנג'לו בתור סידני גיבסון
טים קארי בתור מרטין קריספ
רוג'ר דלטרי בתור נובי קלג
הבורסה לניירות ערך בטהראן (בפרסית: بورس اوراق بهادار تهران, ראשי תיבות TSE) היא הבורסה הגדולה ביותר באיראן, שנפתחה לראשונה בשנת 1967. הבורסה ממוקמת בטהראן.
נכון לשנת 2023 בבורסה נסחרות כ-600 חברות מתחומים שונים, החברות כולן מקומיות ואסור לחברות זרות להיסחר בבורסת טהראן.
שווי החברות נכון לשנת 2023 הוא כ-145 מיליארד דולר עם מחזור מסחר יומי של כ-400 מיליון דולר.
ככלל רק 0.5% מהמניות מוחזקות בידי זרים, ויום המסחר הוא בן 3.5 שעות מסחר בלבד.
המדד המרכזי הוא TEDPIX ובין השנים 2020–2025 הוא עלה בכ-180%.
עם זאת באוגוסט 2024 נרשמה ירידה חדה במדד בעקבות חיסול אסמאעיל הנייה, בעקבות כך סוחרים רבים הפסיקו את המסחר ואף נטשו את העמדות.
הבורסה הסעודית היא בורסה לניירות ערך בערב הסעודית הנמצאת בבעלות מלאה של קרן ההשקעות הציבורית הסעודית.
239 חברות ציבוריות נסחרות בשוק הראשי שלה (נכון ל-10 באוקטובר 2024).
היא הבורסה הגדולה ביותר במזרח התיכון ואחת הבורסות הגדולות בעולם, עם שווי שוק מצרפי של מעל 3 טריליון דולר נכון ליולי 2024.
הבורסה הוקמה בשנת 2007 כחברה ציבורית והישות היחידה המורשית לפעול כבורסת ניירות ערך בערב הסעודית, אך המסחר בניירות ערך במדינה החל כבר בשנת 1954 כשוק פיננסי בלתי פורמלי.
היא המשיכה ככזו עם 14 חברות רשומות בלבד עד שנות ה-70 והחלה לרכוש מעמד רשמי חלקי כחברה הסעודית לרישום מניות בשנת 1980. היא מוסדרת על ידי רשות שוק ההון הסעודית אך עברה לפיקוח עצמאי מאז 2018.
בשנים 2002–2005 התשואה השנתית של הבורסה הייתה בהממוצע מעל 75% והתתפתה בה בועה כלכלית.
שוק המניות הסעודי קרס בשנת 2006, מה שגרם לאובדן של טריליון ריאל סעודי, והוביל לפשיטת רגל של משקיעים רבים.
חלקם מכרו את מכוניותיהם או השקיעו את חסכונותיהם בשוק.
ביולי 2007 ביצע "קינגדום הולדינג קומפני", חברת החזקות של הנסיך אל-וליד בן טלאל, הנפקה ראשונה לציבור בבורסה, לפי שווי שוק של 17.6 מיליארד דולר.
בינואר 2012 קבוצת האקרים ישראלים ההפילו את אתר הבורסה ואת אתר הרשות לניירות ערך הממשלתי של סעודיה, זאת בתגובה להפלת אתרים בישראל על ידי קבוצת האקרים מוסלמים.
ביוני 2013 הודיעה הבורסה שתעבור מחופשה מהמסחר בימים חמישי-שישי לחופשה בימים שבת-ראשון, בניסיון למשוך יותר משקיעים זרים.
במהלך 2015 פתחה סעודיה את שוק המניות שלה למשקיעים מכל העולם, עד אז הוא היה מוגבל למשקיעים ממדינות החברות במועצת שיתוף הפעולה של מדינות המפרץ.
בפברואר 2017 מונתה לראשונה אשה ליו"ר הבורסה.
באותו חודש גם הושק השוק המקביל הסעודי (Nomu), כשוק מניות נוסף עם דרישות רישום קלות יותר כדי לספק לחברות פלטפורמה חלופית לרישום לציבור.
ב-11 בדצמבר 2019, מניות ארמקו הסעודית החלו להיסחר בבורסת תדאוול.
מחיר המניות עלה ל-35.2 ריאל סעודי, מה שהעניק לה שווי שוק של כ-1.88 טריליון דולר, ועבר את רף 2 טריליון הדולר ביום השני למסחר.
הטבלה הבאה מציגה את ההתפתחות השנתית של מדד Tadawul All-Share מאז 2001.
הבוקרים המופלאים היא סדרת טלוויזיה מונפשת אמריקאית משנת 1992, שנוצרה על ידי אמן הקומיקס ריאן בראון, הידוע בזכות עבודתו על צבי הנינג'ה.
היא שודרה כחלק מרצועת סדרות הטלוויזיה של ABC בשבת בבוקר.
היא הופקה על ידי גרינגראס הפקות בשיתוף פעולה עם קינג וורלד הפקות, ועונתה הראשונה עברה הנפשה על ידי גונתר-ואהל הפקות ועונה שנייה על ידי רובי-ספירס אנטרפרייזס.
בזמן השקתה, זו הייתה סדרת ההנפשה השנייה בה השתתפה קינג וורלד הפקות ששודרה (השנייה הייתה ספין-אוף מונפש של הסדרה "חבורת השובבים", ששודרה ב-ABC בין השנים 1982 ל-1984).
הסדרה שודרה לראשונה ב-12 בספטמבר 1992, במשך שתי עונות של שלושה עשר פרקים כל אחת.
בישראל, הסדרה שודרה בדיבוב עברי בערוץ הילדים בשנים 1993-1994.
הסדרה התמודדה עם מוטציה כלשהי; שביט מוקרן פגע במישורים המערביים של סוף המאה ה-19 ויצר מסה בגובה קילומטרים עטופה בעננים.
כל מה שנלכד על גבי המסה עבר "פרות-מטיזם" על ידי האור מה"פרות-מטיזם" ו"התפתח" למצב "בוביפומורפי".
בהשראת סיפורים ישנים על המערב הפרוע, קהילת בקר חדשה זו התפתחה עד כדי חיקו את אורח החיים של אותה תקופה, כולל הפושעים והשריפים המושחתים הנדרשים.
עם זאת, הידע שלהם על חיי המערב הפרוע היה מוגבל, וככזה, דברים רבים על תרבותם היו צריכים להיות מאולתרים כדי "למלא את החסר".
המושגים של סטימפאנק והמערב המוזר שימשו לאורך כל מהלך הסדרה.
הסדרה מתמקדת בניסיון לשמור על הצדק בשטחי הגבול.
פורעי החוק היו יותר מדי עבור הרגולטורים המושחתים של עיר הפרות (כלומר, ראש העיר אוסקר צמחוני והשריף טרורבול) לטפל בהם בעצמם.
בין אם רצו בכך ובין אם לא, סייעו להם קבוצת שומרי שלום המכונה הבוקרים המופלאים , החלק של.C.O.W הוא קיצור של "קוד המערב") בראשות המרשל מו מונטנה, אליו הצטרפו "דקוטה דוד" ו"הקאולוראדו קיד".
המרשל מו מונטנה וסגניו היו עסוקים בכמה בריונים וכנופיות פורעי חוק שפקדו את העיר השלווה.
מרשל מו מונטנה (מדובב על ידי פאט פריילי) הוא מנהיג הבוקרים והמרשל של מו מסה.
אמיץ ומהיר בפרסותיו, מו "נלחם ברעים והופך את המערב למקום בטוח יותר לרעות בו".
חי לפי קוד המערב, אותו הוא ממציא תוך כדי תנועה.
יש לו אקדח שיורה תגי כוכבים והוא רוכב על סוס בשם "ציקלון".
דקוטה דוד (בקולו של ג'ים קאמינגס) הוא השרירי והרגוע בחבורה של מונטנה.
דקוטה רגוע ושקול, והוא כמעט ולא מאבד את עשתונותיו, אפילו בחוויות סף מוות, והוא מפחד מגבהים.
דקוטה הסכים להתחתן עם קייט קאולאמיטי באחד הפרקים כדי להציל את ירושת אביה.
שם הסוס של דקוטה הוא "מורד".
קאולאראדו קיד (מדובב על ידי ג'ף בנט) הוא פר בקר הולשטיין, הצעיר בחבורה, גבר נשים מוצהר, עם קול שירה טוב, למרות כישוריו בלאסו ובגיטרה; בנוסף, קאולאראדו עדיין לא סגן.
באחד הפרקים, הוא מנסה להוכיח שהוא ראוי להיות סגן על ידי תפיסת חמשת הקלפים, רק כדי להסתבך בצרות ולהיות חולץ על ידי דקוטה ומו.
שמו של סוסו של קאולאראדו הוא "איזבל".
לילי בוויין (מדובבת על ידי צ'ריטי ג'יימס) היא ברמנית, נערת שעשועים לשעבר, ובעלת המסעדה המקומית "הטאמבלוויד", לשם הולכים הבוקרים כדי ליהנות מסרספרייה.
לילי היא מושא אהבתו של מו מונטנה.
חברתה הטובה ביותר היא קאולאמיטי קייט.
קודי קאלף (מדובב על ידי טרוי דייווידסון כילד, רוב פולסן כמבוגר באחד הפרקים) הוא עגל שמעריץ את מו מונטנה ומקווה להיות פרה חוק בעצמו כשיגדל.
הוא מכונה "קאלף-פינט" על ידי הבוקרים, כנראה שהוא קשור ללילי בוויין בצורה כלשהי, והוא גר איתה, אם כי נראה שהוא לא בנה.
כמו כולם, הוא מתייחס אליה כ"מיס לילי".
למרות כוונות טובות, הוא מסתבך לעיתים קרובות בצרות צרורות בניסיון "לעזור" לפרות החוק, אך היה נכס שימושי בכמה הזדמנויות.
קאולאמיטי קייט קדסטר (מדובבת על ידי קיי לנץ) היא חוואית בסגנון טומבוי ומפעילה של מכרה גולדן קאד הרווחי ביותר.
היא חרוצה ורוכבת כמו כל פר, ויש לה מספיק מיומנות עם לאסו כדי להבייש את קאולאדו.
היא מחזירה לדקוטה את רגשותיה הרומנטיים, כפי שנתנה לו פעם את הכובע שהוא חובש וכמעט נישאה לו באחד הפרקים.
בפרק נוסף, מתגלה שלקאולאמיטי קייט יש בת דודה בשם קאולין.
שמה הוא משחק מילים על שמה של גיבורת המערב הפרוע המפורסמת קלמיטי ג'יין.
היא בעלת סוס בשם "טרניישן".
פומה (מדובב על ידי ביל פארמר) הוא פומה לבן-זקן ותושב עיר הפרות, שהוא מצחצח הנעליים התורני.
חוסה "ג'יי אר" ריי (מדובב על ידי מייקל הורס) הוא ביזון אינדיאני שעוזר מדי פעם למו, דקוטה וקאולורדו אם המצב דורש זאת.
הוא נוטה להתלונן על העקרונות המדעיים של המצאותיו, אך הבוקרים לא רוצים להקשיב להם ומתבקשים להראות להם איך זה עובד.
טווה (מדובבת על ידי צ'ריטי ג'יימס) היא ביזון אינדיאני בשבט של ג'יי.אר.
היא אחייניתו של ג'יי.אר וחברתו של קודי קאלף.
באפלו בול (מדובב על ידי ג'ף בנט) הוא ביזון שעובד כנפח של עיר הפרות.
במשחק הווידאו, הוא חבר בקבוצת הבוקרים.
שמו הוא משחק מילים על באפלו ביל.
ג'ק (מדובב על ידי ג'ים קאמינגס) הוא ארנב שעובד כמפעיל טלגרף בקאוטאון.
גורדון בורדון (מדובב על ידי ג'ים קאמינגס) הוא מנהל כלא שמנהל את בית הכלא שבו נמצאים האסירים אותם תופסים הבוקרים.
ראש העיר אוסקר צמחוני (מייקל גריר) - ראש העיר החמדן והמושחת של עיר הפרות במו מסה ואחד הנבלים המרכזיים בסדרה.
שריף טרורבול (ג'ו פיסקופו) - שור אדום ואחד הנבלים הראשיים בסדרה, הוא משתמש בתג השריף לצורכי רשעות.
כאשר הוא מבצע מעשי פשע הוא הופך להיות "השור במסכה".
סאדל סור (ג'ים קאמינגס) - עקרב ואחד העוזרים הנבלים הקומיים של ראש העיר צמחוני ושיף טרורבול.
חדק הנשר (דני מן) - נשר ואחד העוזרים הנבלים הקומיים של ראש העיר צמחוני ושיף טרורבול.
ג'ף בנט בתפקיד קאולוראדו קיד
ג'ים קאמינגס בתור הבחור מדקוטה, ג'ק, סאדל סור
טרוי דיווידסון בתפקיד קודי קאלף
פאט פריילי בתפקיד המרשל מו מונטנה
מייקל גריר בתפקיד ראש העיר אוסקר בולוני
מייקל הורס בתור חוסה "JR" ריי
צ'ריטי ג'יימס בתפקיד לילי בובין
קיי לנץ בתפקיד קאולאמיטי קייט
דני מאן בתפקיד בוט היל באזרד
ג'ו פיסקופו בתפקיד שריף טרורבול
חברת הסברו הוציאה ליין צעצועים עם עיצובים המזכירים את דמויות צבי הנינג'ה של Playmates Toys.
ב-11 באוגוסט 2023, הוכרז כי חברת Nacelle רכשה את הזכויות לסדרה המקורית מ-WildBrain ותחדש את הסדרה עם סדרת הנפשה חדשה לגמרי, קו חדש של דמויות פעולה ומוצרי מוצרים נוספים.
ב-8 ביוני 2025, דיווח וראייטי כי סדרת ההנפשה מתוכננת לצאת בשנת 2027.
משחק ארקייד לארבעה שחקנים יצא גם הוא על ידי קונאמי בצפון אמריקה ובאירופה ב-19 בנובמבר 1992. ריאן בראון עבד בשיתוף פעולה הדוק עם קונאמי על פיתוח המשחק.
המשחק הוא משחק גלילה צידית של ריצה וירוי בדומה למשחק הקודם של קונאמי, Sunset Riders.
בין דצמבר 1992 לפברואר 1993, פרסמה ארצ'י קומיקס סדרה מוגבלת בת שלושה גיליונות בשם "The Wild West C.O.W.-Boys of Moo Mesa", שנכתבה על ידי דאג בראמר, שותף ותיק של בראון.
לאחר מכן יצאה סדרה רגילה שנמשכה שלושה גיליונות, ממרץ עד יולי 1993.
הבור והמטוטלת הוא סיפור קצר מאת הסופר האמריקני אדגר אלן פו, מסוגת סיפורת האימה.
היצירה פורסמה לראשונה בשנת 1842 בכתב העת השנתי "".
הסיפור עוסק בעינויים אשר עובר אסיר של האינקוויזציה הספרדית, ומתרחש (באופן רופף) בתקופת מלחמת חצי האי האיברי בין ספרד לצרפת הנפוליאונית (1808-1814), אף על פי שהסיפור מציג את האינקוויזציה מעוררת הפחד של מאות שנים לפני כן.
המספר מציג את אופן חווית העינויים שעבר.
הסיפור מפיח פחד בקורא דרך שימוש עז וממוקד בחושים, כמו השמיעה והראייה.
לא כמו סיפורים אחרים של פו, בזה לא נעשה שימוש בגורם העל-טבעי.
הסיפור עובד מספר פעמים לקולנוע.
המספר חסר השם מתחיל את הסיפור במשפט שנערך לו בידי השופטים של האינקוויזציה הספרדית, בעיר טולדו, בגין עבירות שאינן מצוינות.
המספר מעיד כי היה חולה כמעט עד מוות לאחר כל ייסורי הדין של האינקוויזיטורים, ולאחר ששמע באוזניו שנגזר לו דין מוות, שמיעתו מתערפלת עד אשר הוא לא מצליח לשמוע עוד.
עיניו רואות לזמן קצר בהגזמה איומה וגרוטסקית את השופטים.
הוא רואה שבעה נרות גבוהים ניצבים על שולחן בחדר, ובתחילה רואה בהם דמויות מלאכים שיבואו לעזרו.
אך ככל שהנרות המשיכו לבעור ולכלות, הוא ראה מהם כתמי רפאים חסרי שחר, והבין שמהם לא יבוא עזרו.
לאחר מכן הוא מאבד את הכרתו.
הוא מתעורר בחדר אחר, מותר מכבליו, ומעיד שהוא זוכר בערפול אך הובילו את גופו חסר ההכרה אל אותו התא.
הוא שרוע על גבו וממאן לפקוח את עיניו, וכשהוא אוזר אומץ ופוקח אותן הוא מגלה שהוא נמצא בחשכה גמורה.
הוא מתאר את האוויר בתא כמחניק וכבד.
הוא מנסה להבין מדוע לא הוצא עדיין להורג, ומסביר שלפי רוב אסירי האינקוויזיציה מוצאים להורג באוטו דה פה.
הוא מסביר שאחד מהטקסים הללו נערך בליל משפטו, ותוהה האם נשלח בחזרה לצינוק בכדי להמתין לטקס הקורבן הבא, ומבין שלא ייתכן כדבר הזה, שכן הטקס הזה ייערך בעוד חודשים רבים.
המספר מזיז את גפיו מצד לצד ולא ממשש מאומה, אך עדיין חושש לקום משום שהוא חושד שהוא נמצא בתוך קבר.
הוא מחליט בסוף לקום ולצעוד ברחבי התא.
תוך כדי צעידתו, הוא תוהה האם נגזר עליו לגווע לרעב במרתפי האינקוויזציה, או שמא נגזר עליו עונש נורא יותר, עד שהוא מגיע לקיר תאו.
המספר מעיד שביקש למצוא את סכינו בכדי לתקוע אותו בחריצי הקיר ולהעריך את אורך תאו.
הוא מגלה שסכינו איננו אצלו, שכן בגדיו הופשטו מממנו והוחלפו בכותנת אסיר מצמר גס.
הוא מחליט לקרוע חלק מבגדו, ולמתוח אותו על הקיר במקום להשתמש בסכין.
הוא מגלה שהתא הוא עגול על ידי כך שהתא התעגל בזוויות.
הוא מספיק לספור כחמישים ושניים צעדים לפני שהוא מאבד את הכרתו ומתעלף.
כאשר הוא מתעורר הוא מגלה לידו אוכל ומים, ומחליט להמשיך במדידת התא.
הוא צועד ארבעים ושמונה צעדים לפני שהוא מגיע שוב למקום בו הונח האריג מלכתחילה, ועל כן הוא מעריך את היקף הצינוק שלו בכחמישים מטרים.
המספר, ללא מטרה, מונע מסקרנות גרידא, מחליט להעריך שטח תאו, כאשר הוא נופל על האריג שלו, פרצופו לקרקע.
המספר מגלה כי אמנם סנטרו נוגע ברצפה, אך אפו לא נוגע בקרקע.
הוא מגשש את הרצפה שם וגלה שיש רק בור.
הוא מגשש בדפנות הבור, עוקר מהן חתיכה קטנה, ומשליך אותה פנימה.
הוא שומע קול צלילה למים, ומעליו קול דלת נפתחת, עימה חודר אור קלוש - ושניהם נעלמים כלעומת שבאו.
המספר מבין כי יועד לו למות בבור, והוא ניצל ממנו כבדרך תאונה.
הוא מבין כי לא יועד לו מוות בעינויי גוף, אלא בעינויי נפש.
המספר חוזר לקיר תאו בסערת-רוח, שם הוא נרדם.
כאשר המספר מתעורר מצא לידו כיכר לחם ומים.
המספר מבין כי היה ודאי סם במים, שכן הוריק את הכד בלגימה, ומיד נרדם שוב.
כאשר התעורר שוב גילה את הכלא מואר באור גופריתי קלוש.
המספר מבין כי היקפו של החדר לא עלה על עשרים מטר, ומבין שהתחיל את המידה כאשר הקיר לימינו, וסיימה כשהקיר לשמאלו, ולכן טעה כל כך במידות החדר.
הוא גם מגלה שהתא הוא מלבני, ולא עגול כפי שחשב, ורואה שהתא מורכב מלוחות מתכת, אשר עליהם ציורי שדים מבחילים.
הוא ראה את הבור שעומד במרכז, והבין בלי ספק שזהו הסוף שיועד לו.
הוא שם לב שהוא קשור למסגרת עץ נמוכה, רק ידו השמאלית חופשייה מספיק בשביל להגיע לאוכל ולמים שלו.
ומעליו הייתה דלת שמתוכה יצאה מטוטלת.
על המטוטלת היה חרמש ברזלי, אורכו כשלושים ס"מ.
המטוטלת לאט-לאט החלה לרדת, עם ירידתה מגבירה את מהירותה.
עם ירידתה האיטית של המטוטלת, המספר מבין כי המטוטלת כוונה לחזה שלו, כך שתחתוך כמה פעמים את האריג על חזהו, לפני שתחתוך את לבו.
המספר מבחין כי יש הרבה עכברושים בצינוק, ומחליט למרוח את הרצועות שעל חזהו ברוטב של הבשר אשר היה לו, במנת האוכל שלו, ומעמיד פני מת.
לאחר רגע, העכברושים, במאות, מסתערים על חזהו ומתחילים לכרסם את הרצועות.
לאחר שהם מתירים אותן, בהינף ידיו של המספר, העכברושים בורחים, והמספר מתחמק מן המטוטלת ומתגלגל הלאה מן הקרש עליו הושם.
הקירות מתחילים להאדים, ולצור עליו, משנים את צורת החדר ממלבן למעוין וממשיכים לסגור עליו, לדחוק אותו לכיוון הבור.
המספר מבין שהוא התגרה יותר מדי באינקוויזיציה, והכעיס אותם.
האוויר נהיה מחניק, והמספר מבין כי הקירות רותחים.
הוא מנסה בכל כוחו לעמוד במקומו, הקירות כמעט סוגרים עליו לכיוון הבור.
רגע לפני שהמספר נופל, אוחזת בידו יד.
המספר מגלה כי הייתה זו ידו של הגנרל לסל, גנרל צרפתי, (אנטואן צ'ארלס לואיס דה לסל ).
המספר מסיים בכך שהוא מסביר כי הצבא הצרפתי גבר על האינקוויזציה וכבש את טולדו.
הבזק ירוק הוא תופעה אופטית אטמוספירית המתרחשת במקרים נדירים זמן קצר אחרי שקיעת השמש, או לפני זריחתה, ואשר בה קצה השמש נראה בצבע ירוק במשך שנייה או שתיים.
הגורם למראה זה הוא שינוי צפיפות האוויר באטמוספירה שפועל כמנסרה המסיטה את קרני האור, ומפרידה אותן לצבעיהן השונים.
קרני השמש באטמוספירה נעות במסלולים עקומים הנקבעים על ידי עקרון פרמה, ואלו שמגיעות אל עין הצופה הן הקרניים בעלות אורך גל הקצר יותר.
כתוצאה מכך נראה קצה השמש בצבע ירוק, או שמופיע כתם ירוק נפרד בקרבת השמש.
הסיבה לנדירות התופעה היא שנדרשת אחידות רבה בשינוי צפיפות האוויר על פני מרחק גדול.
בנוסף להיות התופעה נדירה, היא גם זקוקה לתנאים של איכות אוויר גבוהה ושילוב של צפיפות אוויר מסוימת הנדרשת כדי שהתופעה תתרחש.
נטען כי בשנים האחרונות, עקב זיהום אוויר ההולך ומחמיר באזורים נרחבים בעולם, תופעת ההבזק הירוק הולכת ונכחדת.
ישנם כמה סוגי הבזקים ירוקים עם שכיחות שונה באזורים שונים על פני כדור הארץ.
ברפואה, הבזק אור (מוכר גם בשם קרן אור, באנגלית: IPL - Intense pulsed light) הוא טכנולוגיה המשמשת קוסמטיקאים לטיפולי הסרת שיער וחידוש העור ומשמשת ורופאים בטיפולי רפואת עור.
הטכנולוגיה מבוססת על מקור אור בספקטרום רחב, בדרך כלל באורך גל של 500–1,200 ננומטר (אור נראה ותת-אדום).
מסננים משמשים לצמצום טווח זה לשם התאמתו לכרומופורים ספציפיים.
השימוש הקוסמטי בהבזק אור פותח בשנות ה-90. ב-1997 אושר מכשיר בטכנולוגיה זו לשימוש על ידי ה-FDA.
זמן קצר לאחר האישור דיווחו רופאים על מספר תופעות לוואי מבורכות כתוצאה משימוש במכשיר, ובהן איבוד שיער והבהרת כתמים באזורים המטופלים.
כיום שימושו העיקרי של המכשיר הוא בטיפולים להסרת שיער.
מכשיר הפועל בטכנולוגיה זו שולח הבזקי אור בעוצמה גדולה ובספקטרום רחב.
האור עובר דרך העור הבהיר יחסית ופוגע בריכוזי מלנין גבוהים - בהם בסיס השיער (הכהה בהרבה מהעור) וכתמים.
בהיחסמו בגופים כהים אלו הופכת אנרגיית האור לאנרגיית חום הממיסה והורסת את התאים.
הפולסים הם מהירים והכאב המורגש הוא מינימלי.
כאשר קרן האור פוגעת בפיגמנט המלנין הקיים בשיער, הורס החום הנוצר את תאי הפיגמנט ואת שורש השיער.
על מנת להסיר את השיער לצמיתות יש לבצע טיפול בן כ-5 עד 10 מחזורים בהפרשים של כחודש - תלוי באזור המטופל, בגוני העור והשיער ובאיכות המכשיר המשמש לטיפול.
אחוזי ההצלחה של הטיפולים נעים בין 70% עד 85% - תלוי בתכונות העור והשיער - וזאת ממספר סיבות: לשיער יש מחזור צמיחה ובזמן הטיפול כשני שלישים מהשיער לא צומח או נמצא בתהליכי צמיחה, ומאחר שלא קיבל עדיין את צבעו הכהה קרן האור לא יכולה להרוס אותו.
בנוסף, יכולים לחול שינויים הורמונאליים במקביל לתקופת הטיפול, המביאים ליצירת תאי שיער חדשים.
לכן אין לבצע טיפול כשידוע על שינויים הורמונאליים או בזמן נטילת תרופה העלולה ליצור שינויים כאלו.
תופעות לוואי עלולות לכלול תחושה של חום ועקצוצים קלים בזמן הטיפול, וכן תיתכן כוויה קלה, שתעבור בדרך כלל בתוך יומיים.
חידוש העור, או בשמו הלועזי והעממי "פוטו רג'וביניישן", הוא פעולה נוספת שניתן לבצע בעזרת המכשיר.
חידוש העור פירושו בעיקר הבהרת כתמים והעלמת ורידים בולטים.
אופן הפעולה זהה להסרת שיער: כאשר קרן האור פוגעת בכתם, בנימים או בוורידים הכהים יותר מן העור שמסביבם, החום הנוצר מפזר וממיס את המלנין או את הנימים באזור המטופל.
מספר הטיפולים נע בין 1 ל-5 - גם כאן בהתאם לאזור המטופל, לגוון העור ולסוגו.
הטיפול מתאים כמעט לכל אזור בגוף פרט לאזורים רגישים מאוד כדוגמת תנוכי אזניים ואברי המין.
לבעלי עור בהיר יהיה יותר קל להעלים כתמים, אך השיטה מתאימה גם לבעלי עור כהה, עד גוון מסוים.
בכתמי פיגמנטציה בהירים (בהרת) אי אפשר בשיטה זו, שכן האור פועל על גוונים כהים ולא על בהירים.
אורך הטיפול הוא כרבע שעה בכל אזור, ובהתאם לגודל הכתם.
לאחר הטיפול נוצר גלד (קליפה) באזור שטופל.
הגלד יתקלף כשבועיים עד כשבועיים וחצי לאחר מכן, והמשך הטיפול יתאפשר.
תופעות הלוואי כוללות רגישות גבוהה מאוד לשמש של העור באזור המטופל, לכל אורך תקופת הטיפול.
מומלץ שלא להיחשף לשמש בזמן הטיפול, ולמצער להשתמש בקרם הגנה בעל מקדם הגנה גבוה.
טכנולוגיית הבזק אור לעומת טכנולוגיית הלייזר
כיוון שטכנולוגיית הבזק אור וטכנולוגיית הלייזר להסרת שיער יצאו לשוק בסוף שנות ה-90 והציעו תכונות מתקדמות להסרת שיער, התפתחה תחרות בין שתי הטכנולוגיות.
יתרונות הלייזר לעומת הבזק אור
עוצמת מכשיר הבזק אור נמוכה מזו של הלייזר ואחוזי הצלחת הטיפול הם מעט נמוכים יותר במכשיר הבזק אור לעומת מכשיר הלייזר.
מספר הטיפולים בלייזר נמוך משמעותית מטיפולים בהבזק אור (מספר הטיפולים משתנה בין אדם לאדם).
חסרונות הלייזר לעומת הבזק אור
יתרונם הבולט של מכשירי הבזק אור הוא טיפול בכהי עור לעומת הלייזר שאינו מסוגל לבצע זאת לרוב - (למעט מכשור חדש שיצא ב-2012 ומתאים לכהי עור ולבעלי שיער בלונדיני).
מכשיר הבזק אור עושה זאת על ידי יצירת מספר אורכי גל שונים, תכונה זו מאפשרת לטפל גם בבעלי גוון עור כהה על ידי התאמת אורך הגל על פי הפרשי הגוונים בין העור לשיער.
יתרון נוסף הוא בכך שאין צורך בהשגחה רפואית לעומת הצורך בהשגחה רפואית בטיפולי לייזר.
לבעלי שיער בהיר, בלונדיני או ג'ינג'י, שתי השיטות אינן יעילות לרוב משום שאנרגיית האור של שני המכשירים אינה נקלטת ביעילות על ידי גוונים בהירים של שיער, שאינם נבדלים משמעותית מהגוון הכללי של העור.
מכשיר לייזר חדש פתר חלקית את הבעיה, המכשיר נותן פתרון לכהי עור ולבלונדינים על ידי הקטנת עוצמת האור והארכת משך זמן הפולס, אך עדיין לא נמצא פתרון לבעלי שיער שקוף (בעלי שיער שיבה או שיער בהיר מאוד.
הבזיליקה האופרזיאנית בפורץ' (קרואטית Eufrazijeva bazilika u Poreču; איטלקית Basilica Eufrasiana di Parenzo) היא בזיליקה בעיר פורץ' באיסטריה שבקרואטיה, ויחד עם המתחם הבישופי שבו היא ממוקמת, היא הוכרזה ב-1997 כאתר מורשת עולמית.
המתחם כולל את הבזיליקה, חדר תשמישי הקדושה, בפטיסטריום, מגדל פעמונים ואת ארמון הארכיבישוף הסמוך.
הבזיליקה המוקדשת למריה, אם ישו נחשבת לדוגמה לאדריכלות ביזנטית מוקדמת באזור וידועה בעיקר בשל הפסיפסים העשירים שבה.
הבזיליקה הוקמה באמצע המאה ה-6 בתקופתם של הבישוף אופרזיוס שעל שמו היא קרויה והקיסר יוסטיניאנוס הראשון, באתר בו ניצבו שלוש בזיליקות קודמות החל במאה ה-4. הכנסייה הראשונה במקום הייתה בית תפילה פשוט בתוך בית מגורים רומי, שהוקם בשנת 313, ועצמותיו של המרטיר מאורוס הקדוש, הבישוף הראשון של העיר, הונחו בה.
כנסייה זו הורחבה ושופצה ונוסף לה אולם שני בהמשך המאה ה-4. במאה ה-5 נבנתה כנסייה חדשה באתר ובה שלושה מעברים.
הכנסייה הנוכחית הוקמה באמצע המאה ה-6 על ידי אופרזיוס ובכתובת שקבע באפסיס ציין כי הכנסייה הקודמת שניצבה במקום הייתה במצב מדורדר ונעדרת עיטורים.
מחקרים שנערכו במקום קבעו כי הצהרתו של הבישוף הייתה מוגזמת במידת מה, והכנסייה שהקים התבססה על שלושה מהקירות ההיקפיים של קודמתה, וכן התגלו עקבות פסיפסים שהיו קבועים בה.
לצד הבזיליקה החדשה הקים אופרזיוס מספר מבנים נוספים שכללו אטריום בכניסה למבנה, בפטיסטריום, ארמון בישופות גדול בין הבזיליקה לחוף הים שמצפון לה, וקפלה קטנה צפונית-מזרחית לה.
כל המבנים עוטרו בעושר בפסיפסים, אלבסטר, שיש, דר וסטוקו.
תוספות מאוחרות למבנה כללו את מבנה ה"קנוניקה" מ-1257 ואת מגדל הפעמונים מהמאה ה-16, וכן מספר מבנים משניים כמו חדר המלבושים מהמאה ה-15 ושתי קפלות מהמאות ה-16 וה-19.
הבזיליקה מחולקת לשלושה מעברים שבצידם המזרחי שלושה אפסיסים שהמרכזי שבהם גדול וגבוה משני האחרים, וקבועים בו ארבעה חלונות.
הקיר המערבי, הצפוני והדרומי של הבזיליקה השתייכו לכנסייה הקודמת שניצבה במקום קודם לכן, וכך גם בסיסיהם של שתי שורות בנות תשעה עמודים כל אחת, המחלקות את החלל הפנימי של המבנה.
העמודים פשוטים אך נושאים כותרות מעוטרות בסגנונות שונים.